21 किमी चलने में लगता है 1 घंटा सड़क बदहाल, चलना मुश्किल
बार-बारओवरटेक की कोशिश, फिर 3 से 4 किमी तक साइड नहीं मिल पाना यहां आम बात है। देर शाम को दुपहिया वाहन चालकों के लिए पापड़दा से दौसा, खवारावजी मार्ग पर वाहन चलाना ड्राइवरों के िलए मुश्किल का काम है।
गौरतलब है कि बीघावास मोड़ से आलूदा, पापड़दा, खवारावजी मार्ग की सड़क 8 फुट ही चौड़ी है, लेकिन यह सड़क भी पूरी तरह बदहाल है, जिसके दोनों ओर विलायती बबूल उगे हुएहैं। चौपहिया और दुपहिया वाहन चाहे ओवरटेक करंे या आमने-सामने से आएं, तो दोनों को ही सड़क से नीचे उतारना पड़ता है। ऐसे में पापड़दा से दौसा 21 किमी के इस मार्ग में 50 मिनट से 1 घंटा तक लग जाता है। आलूदा के पूर्व सरपंच जुगल किशोर मीणा ने बताया कि वाहन चालकों आम आदमी के लिए इस मार्ग का सफर नहीं जान की आफत बना हुआ है। पापड़दा के मीठालाल मीणा, सीताराम जांगिड़, सुभाष शर्मा तथा आलूदा के मुरारी लाल मीणा ने बताया कि इस समस्या के लिए अधिकारियों से मिलते हैं, तो कहते हैं यह रोड एमडीआर की श्रेणी में आता है। इसका प्रस्ताव कई बार भेज दिया, लेकिन अभी तक कोई नए आदेश नहीं आए हैं।
बसोंका अव्यवस्थित संचालन
पापड़दा|दौसाखवारावजीमोरोली मार्ग पर राजस्थान परिवहन निगम की बस के अव्यवस्थित संचालन के कारण हजारों यात्रियों को परेशानियों का सामना करना पड़ता है, लेकिन निगम के अधिकारी आमजन की समस्या पर ध्यान नहीं दे रहे हैं। दो माह से निगम की बस बंद है। खवारावजी के रघुवीर सिंह, ओमप्रकाश, राजकुमार शर्मा ने बताया कि दौसा से बीघावास, ठीकरिया, आलूदा, पापड़दा, खवारावजी, मोरोली मार्ग पर तीन दर्जन कस्बे, गांव ढाणियों से हजारों लोग रोजाना सफर करते हैं। यहां निगम की केवल एक बस का संचालन है वह भी नियमित नहीं है। इस बस को खवारावजी से मोरोली के अलावा मेलों, बरात आदि में भी चलाया जाता है। टायर खराब, धक्का स्टार्ट सहित तकनीकी बहानों से आए दिन बस गायब रहती है। इस समस्या को लेकर खवारावजी मोरोली के ग्रामीण रोडवेज के सीएमडी राजेश यादव से जयपुर जाकर मिले। दौसा से वाया खवारावजी, मोरोली, महवा मार्ग सर्र से मोरोली बांदीकुई चलने वाली ग्रामीण परिवहन की बसें अब बंद हो गई हैं। ऐसे में अब यहां पर लोग अपने स्तर पर ही आवागमन पर निर्भर हैं।
पापड़दा. आलूदा-पापड़दामार्ग पर बदहाल सड़क उगे कीकर।
hin_Deva hin_Deva hin_Deva hin_Deva hin_Deva bho_Deva